Musiyum Tuanku Imam Bonjol

Musiyum Tuanku Imam Bonjol inggih punika salah satunggaling musiyum sajarah ingkang mapan ing Nagari Bonjol, Kabupaten Pasaman, Provinsi Sumatra Kulon, Indonésia. Musiyum punika dipundamel kanggé nglestantunaké warisan sajarah perjuangan Tuanku Imam Bonjol, salah satunggaling pahlawan nasional Indonésia ingkang kondhang minangka pamimpin Perang Padri (1821–1837) nglawan penjajahan Walanda.

 Sajarah musiyum 
Musiyum Tuanku Imam Bonjol dipunresmikaké ing taun 1980 déning Pemerintah Daerah Kabupaten Pasaman kanthi dhukungan saking Direktorat Jenderal Kebudayaan, Departemen Pendidikan dan Kebudayaan RI. Tujuan utama pendirian musiyum punika inggih punika:

 Nglestarèkaké peninggalan sajarah perjuangan Tuanku Imam Bonjol.
 Njadi papan edukasi sejarah kanggé generasi enom.
 Nguri-uri budaya lan identitas Minangkêbo.

Musiyum punika mapan ing cedhak Tugu Khatulistiwa Bonjol, ing jalur lintas tengah Sumatra, ingkang ndadosaké papan punika strategis tumrap wisatawan. Papan punika ugi dipunanggep sakral lan sajarahis, amargi asal-usulipun Tuanku Imam Bonjol saking wilayah punika.

 Profil Tuanku Imam Bonjol 
jmpl|192x192px|Tuanku Imam Bonjol ing Duwit 5000 Rupiyah
Tuanku Imam Bonjol (asmane asli: Muhammad Shahab) lair ing taun 1772 ing Bonjol. Panjenenganipun dados ulama, panglima perang, lan tokoh pembaharu Islam ing Minangkêbo. Panjenenganipun mimpin Kaum Padri kang nyengkuyung reformasi agama Islam nglawan Kaum Adat, lan salajengipun nglawan penjajahan Walanda ing Perang Padri.

Amargi perjuanganipun, panjenenganipun dipundhawan déning Walanda lan dipunbuang dhateng Sulawesi Lor, ingkang dados papan tilaranipun ing taun 1864. Panjenenganipun dipunparingi gelar Pahlawan Nasional déning Pemerintah Republik Indonésia ing taun 1973.

 Koleksi musiyum 
Musiyum Tuanku Imam Bonjol nyimpen koleksi sajarah lan budaya ingkang magepokan kaliyan perjuangan, gesang, lan peninggalan Tuanku Imam Bonjol. Koleksi punika dipunrawat lan dipunatur kanthi klasifikasi:

 1. Koleksi pribadi lan replika peninggalan 

 Replika senjata tradisional (pedhang, tombak, lan bedhil londo) ingkang dipunanggé sajroning Perang Padri.
 Replika pakaian adat Minangkêbo ingkang dipunagem Tuanku Imam Bonjol.
 Replika Omah Gadang minangka gambaran arsitektur Minangkêbo.

 2. Dokumen lan arsip sajarah 

 Foto-foto lawas Perang Padri.
 Manuskrip lan naskah kuno ngenani agama, hukum adat, lan surat kawruh ulama Padri.
 Surat-surat diplomatik lan cathetan kolonial Walanda babagan Imam Bonjol.

 3. Diorama lan panel edukasi 

 Diorama visual menggambarkan adegan-adegan kunci ing Perang Padri.
 Panel informasi ngenani kronologi perang, taktik perang, lan strategi perjuangan Tuanku Imam Bonjol.
 Peta wilayah Perang Padri lan jalur pelarian Tuanku Imam Bonjol.

 4. Koleksi budaya Minangkabau 

 Alat musik tradisional (saluang, talempong).
 Perabot rumah tangga lan pakakas tani tradisional.
 Bathik dan songket khas Minangkêbo.

 Peran lan fungsi musiyum 
Musiyum punika kagolong musiyum sajarah tematik, ingkang nyawisaké piwulangan babagan perjuangan anti-kolonial lan nilai keislaman. Uga dipunagem minangka papan edukasi:

 Kangge pelajar lan mahasiswa kang ngudi kawruh sajarah nasional.
 Kangge peneliti budaya lan sajarah lokal.
 Minangka destinasi wisata edukatif, utaminipun kangge wisatawan sajarah.

Musiyum punika dados lambang peringetan dhumateng perjuangan lan keteguhan iman, saha minangka sumber inspirasi tumrap bangsa Indonésia.

 Lokasi lan aksesibilitas 
Musiyum Tuanku Imam Bonjol mapan ing Dalan Lintas Sumatra, Nagari Bonjol, Kecamatan Bonjol, Kabupaten Pasaman, Sumatra Kulon. Papan punika gampang dipunakses liwat jalur darat, lan dados titik lintas Katulistiwa (lintang 0°), ingkang ndadèkaké panggonan punika unik lan strategis tumrap pariwisata.

 Cathetan suku